Ingredjenti għall-Għaġina 600g dqiq plain 75g zokkor 60g butir 37g ħmira 15g ħalib tat-trab 300ml ilma fietel kuċċarina zokkor bajda mħabbta Ingredjenti għall-Mili 240g passolina 30g butir imdewweb 30g zokkor ismar ħwawar imħalltin ( mixed spice ) Ingredjenti għall- Glaze 3 mgħaref icing sugar mgħarfa ilma Għarbel id-dqiq flimkien mal-melħ ġo skutella. Żid il-butir u ħaddem tajjeb sakemm it-taħlita tiġi qisha frak. Ferra' nofs l-ilma fietel ġo skutella żgħira. Żid il-ħmira u l-kuċċarina zokkor u ħawwad tajjeb. Għatti l-iskutella bl-i stretch and seal u poġġiha f'post sħun biex il-ħmira titla'. Ferra' n-nofs l-ieħor tal-ilma fietel ġo skutella oħra u żid il-ħalib u l-bajda miegħu. Qiegħed it-taħlita tad-dqiq ġol-iskutella tal- mixer . Teħtieġ il-ganċ tal-għaġina. Żid kemm it-taħlita tal-ħalib u bajd kif ukoll it-taħlita tal-ħmira. Ħaddem tajjeb sakemm ikollok għaġina lixxa u elastika. Jekk m'għandekx mixer tista' tagħmel l-għaġina b'idejk għalkemm f'dan il-każ tkun trid tħaddimha ħafna iżjed. Qiegħed l-għaġina ġo skutella, għattiha bl-i stretch and seal u poġġiha f'post sħun biex titla'. Ixgħel il-forn 190 0 C, gass numru 5. Idlek pjanċa tal-forn bi ftit żejt jew iksiha b'karta tal-forn umda. Roxx ftit dqiq fuq il-mejda tal-kċina. Neħħi l-għaġina mill-iskutella u erġa' ħaddimha għal ftit minuti. Iftaħ l-għaġina f'forma rettangolari fi ħxuna ta' 0.5ċm. Idlek l-għaġina bil-butir imdewweb. Ferrex il-passolina fuqu u roxx iz-zokkor ismar u ftit ħwawar. Gerbeb f'forma ta' Swiss roll . Agħfas tajjeb int u ddawwar. Aqta' slajsis wesgħin madwar 4ċm u poġġihom wiċċhom 'il fuq fuq il-pjanċa bi spazju mdaqqas bejniethom. Għatti b'sarvetta nadifa u ħalli f'post sħun għal 30 minuta sakemm jirduppjaw fid-daqs. Sajjar fil-forn għal madwar 15-20 minuta. Qiegħed l- icing sugar u l-ilma ġo skutella żgħira. Ħaddimhom tajjeb b'furketta sakemm it-taħlita tiġi magħquda u bajda. Idlek il- buns b'din it-taħlita malli toħroġhom mill-forn. Neħħihom mill-pjanċa u poġġihom fuq xibka tal-ħadid biex jiksħu.